# Verslo administravimo magistras

**Verslo administravimo magistras** (angl. *Master of Business Administration, MBA*) – kvalifikacinis laipsnis, suteikiamas, baigus podiplomines vadybos studijas.

## Magistrantūra ir MBA

Londono verslo mokykla kartu su Vartono verslo mokykla jau trečius metus iš eilės išrinkta geriausia pasaulyje, vertinant verslo vadybos magistro studijų programą.
 Baigusieji Stanfordo verslo mokykla vidutiniškai uždirba daugiausiai – 183 260 USD per metus.
MBA ir magistro studijos gali esmingai skirtis. MBA gali būti tik profesinė kvalifikacija, liudijanti apie praktines žinias, o ne akademinis laipsnis ar vardas. Magistrantūra – plačios teorinės studijos, kurias baigus, suteikiamas akademinis laipsnis, kurį įgijus suteikiama teisė stoti į doktorantūrą. Magistro studijoms baigti yra būtinas magistro darbas. MBA kvalifikacijos atveju tai ne visada būtina. Magistrantūros studijos – antrosios pakopos studijos (bakalauro – pirmosios), MBA – specialiosios profesinės studijos.

MBA studijos taip pat dažnai skirstomos į:

* **EMBA** (Executive MBA) – tai verslo administravimo studijos aukščiausio lygio vadovams. Paprastai su bent 10-12 metų darbinės patirties
* **IMBA** (International MBA) – verslo administravimo studijos, kuriose didelis dėmesys skiriamas tarptautinei arenai, kultūriniams skirtumas, didelių pasaulinių korporacijų valdymui.

Specialūs programos reikalavimai, pvz., aukštasis išsilavinimas (bakalauro, specialisto, magistro ir prilygintas jiems diplomas).

## MBA studijos Lietuvoje

MBA studijas Lietuvoje siūlantys universitetai:

* Kauno technologijos universitetas (KTU) – praktinės MBA studijos Kaune, skirtos stiprinti strateginį valdymą ir lyderystę (apdovanotos AACSB akreditacija)
* Vilniaus universiteto (VU) vykdo intensyvią vienerių metų trukmės programą.
* ISM Vadybos ir ekonomikos universitetas – studijos, skirtos vadovams.
* BMI Executive Institute: kartu su partneriais Vytauto Didžiojo universiteto (VDU) organizuoja programa.
* Mykolo Romerio universitetas (MRU): organizuoja 9 mėnesių trukmės verslo administravimo programas.
* Vilnius Tech (VGTU) – magistrantūra, orientuota į technologinį pagrindą turinčius specialistus.

MBA studijų programos:

* KTU: Verslo administravimas (KTU MBA) – 1 metų trukmės, lietuvių kalba, vyksta Kaune
* VU: MBA Verslo vystymas – 1 metų trukmės, anglų kalba, vyksta Vilniuje
* MRU: vadovų magistrantūra (MBA) – 1 metų trukmės, lietuvių ir anglų kalba, vyksta Vilniuje

## Studijų kaina

Studijų kaina skiriasi. MBA studijos Kauno technologijos universitete studijos kainuoja 10 700 Eur, Vilniaus universitete atsieis 14.000 Eur per metus, ISM – 15 000-20 000 EUR už studijų laikotarpį.

Europoje EMBA kaina svyruoja apie tarp 20 000 ir 50 000 Eur už visą studijų laikotarpį. Kembridžo universitete MBA studijos kainuoja 63 000 EUR, London Business School – 37 230 Eur, Oksfordo universitete – 68 150 Eur.

## Karjera

Tyrimai rodo, kad baigusieji prestižinę INSEAD verslo mokyklą Prancūzijoje ir pradėjusieji dirbti finansų srityje po trejų metų vidutiniškai uždirba 280.000 Lt per metus (priešmokestinė suma). Tie, kurie pasirenka konsultacijų verslą ir gamybą, gauna kiek mažiau – 250.000 Lt.

## Lietuvoje

Lietuvoje dabar vadovams skirtą, o pasaulyje neoficialiai „lengvuoju MBA“ vadinamą EMBA (angl. *Executive Masters of Business Administration*) siūlo jau ne vienas universitetas: Kauno technologijos universitetas, VU TVM, Baltijos vadybos institutas ir ISM Vadybos ir ekonomikos universitetas.

## Vertinimai

MBA pasaulyje laikomas universaliausiu verslo išsilavinimu ir viena geriausių investicijų į didesnio uždarbio perspektyvas. Todėl rinkoje programą stengiasi pasiūlyti daugelis verslo mokyklų, o darbdaviams absolventus tenka rinktis ir vertinti pagal mokyklos reputaciją, atsižvelgti į programos akreditaciją federacijoje ar vertinti programas pagal mokyklos partnerių vardus.

Bet ne visi tokias programas vertina teigiamai. Pavyzdžiui, Henris Mintsbergas yra kritiškai atsiliepęs apie Verslo administravimo magistro studijas, kurios, jo teigimu, „paruošia žmones vadovauti niekam“, neparengia vadovų, galinčių gerai klausytis kitų.

## Taip pat skaitykite

* Verslo vadybos mokykla
* Verslo administravimo bakalauras
* Verslo administravimo daktaras
* Sloan draugijos programa

## Nuorodos

* Versus – Karjeros mašinos Archyvuota kopija 2011-09-17 iš Wayback Machine projekto.
* Financial Times' Global MBA Rankings 2011 Archyvuota kopija 2011-12-08 iš Wayback Machine projekto.
* IE Business School IMBA Archyvuota kopija 2012-05-12 iš Wayback Machine projekto.
* MBA Today

## Šaltiniai